Mentgegeurde chimichurrisous | Weg
Dinsdag, April 18, 2017 14:36
Vir 1 klein flessieVoorbereityd 5 minuteHierdie kruiesous kan saam met braaivleis, seekos of hoender voorgesit word. Smeer ’n bietjie op ’n braaibroodjie of drup dit oor slaai.Jy benodig • 2 koppies mentblare• 2 koppies koljanderblare• 2 koppies pietersielie• 2-4 knoffelhuisies• ¼ koppie olyfolie• ¼ teelepel rissievlokkies• 4 eetlepels rooiwynasynSó maak jy1. Kap die kruieblare en knoffel fyn of pols dit saam in ’n voedselverwerker tot grof.2. Meng die olyfolie, rissievlokkies en rooiwynasyn daarby in.3. Skep dit in ’n glasfles en skink ’n paar lepels ekstra olyfolie bo-oor om dit te seël. Skroef die deksel toe – die sousie kan tot ’n week lank in die yskas hou. 3.1 Hoe is die demografie van die wereld op die langtermyn deur migrasie (Page 3/3) | Jobilize.com
Hoe is die demografie van die
3.1 Hoe is die demografie van die wereld op die langtermyn deur (Page 3/3)
3.1 Hoe is die demografie van die wereld 3
Bevolkingsgroei en verandering
Hoe is die demografie van die wêreld op die lang termyn deur migrasie beïnvloed?
Om die verwante redes vir migrasie te bespreek
Migrasie gister en vandag
Om navorsing te doen oor hoe konflik en oorlog bevolkings in sentraal-afrika raak
Om met insig die gevolge van oorlog op ‘n bevolking te beskryf
 Die teenoorgestelde is dan weer waar van die land waarheen die mense migreer. Hulle baat by die soort mens wat hulle bykry.
 Is dit dalk die rede waarom die VSA se bevolking so ondernemend is?
 Weet julle hoe jong Suid-Afrikaners wat in die buiteland gaan werk beoordeel word? Vra aan vriende, familie en bure hoe hulle kennisse oorsee vaar.
2. Oorloë en onrus in die Groot Mere-gebied: hoe konflik en oorlog die bevolking van die state van Sentraal-Afrika raak
Van omstandighede wat bevolkings ontwrig en ontwikkeling belemmer, is oorlog seker die belangrikste.
In die laaste vier dekades het Afrika sowat agt miljoen van sy inwoners in gewelddadige konfliksituasies – dertig plaaslike oorloë – verloor. Sedert die begin van die negentigerjare van die vorige eeu is meer as vier miljoen mense dood, 24 miljoen is in hul eie lande ontwortel en 18 miljoen het oor hul landsgrense heen gevlug.
Die lande wat die ergste getref is, is dié in die Groot Mere-gebied.
Oktober 1993: ‘n Oorlog in Burundi begin waarin tot so veel as 300 000 mense in die volgende tien jaar sou sterf. Teen 2002 het 840 000 burgers van Burundi as vlugtelinge in buurlande gewoon, die meeste in Tanzanië. Die Tanzaniërs, in wie se land reeds ‘n skaarste aan hulpbronne was, was nie baie gelukkig met die situasie nie.
1994: Oorlog breek in Rwanda uit tussen die Tutsies en die Hutus (dieselfde twee etniese groepe wat in die buurland Burundi ook teen mekaar geveg het). Uiteindelik het sowat 500 000 mense in Rwanda die lewe gelaat voordat vrede naastenby herstel is.
1998: Soldate uit Rwanda, Burundi en Uganda val die Demokratiese Republiek van die Kongo (DRK) binne. In die oorlog wat volg, laat 3,3 miljoen mense in die volgende vyf jaar die lewe.
Doen navorsing en voltooi:
a) Die volgende mere in Sentraal-Afrika sorg vir die benaming die Groot Mere:
b) Die state in hierdie gebied is:
Oorlog en konflik in Sentraal-Afrika het meer gevolge as net lewensverlies.
As ‘n oorlog of burgeroorlog woed, kan mediese en droogtehulp nie doeltreffend verleen word waar nodig nie. Die gevolg is dat hongersnood volg en siektes ook baie sterftes tot gevolg het, aansienlik meer as in vredestyd!
Derduisende kinders word wees gelaat.
Kinders word dikwels as soldate gebruik.
Menseregteskendings is ‘n alledaagsheid.
Miljoene mense bevind hulle jare lank in vlugtelingkampe.
Ekonomieë van lande kwyn, want fondse word vir oorlogvoering in plaas van ontwikkeling aangewend.
Infrastruktuur word vernietig.
Landbou-ontwikkeling kom tot stilstand.
Die gevolg van hierdie oorloë wat dalk die grootste toekomsgevaar vir die betrokke lande inhou, is dat ‘n baie groot deel van die jeug sonder ‘n skoolopvoeding, werk of toekomsverwagting gelaat word. Dit is ‘n kruitvat!
Ná ‘n oorlog moet gered word wat nog gered kan word!
a) Gebruik die inligting hierbo, dink oor die saak, voeg jou eie insigte ook by, en beskryf die bevolking van ‘n land aan die einde van ‘n gewapende konflik van twintig jaar.
b) As jy die sekretaris-generaal van die Verenigde Nasies is, wat sal jy doen om hierdie soort oorlog (en die gevolge daarvan) in Afrika te verminder?
c) Jy is die minister van bevolkingsontwikkeling en opvoeding van ‘n land aan die einde van ‘n twintigjaarlange oorlog. Watter maatreëls sal jy instel om die skade van die oorlog op die bevolking so goed as moontlik te versag?
AARDRYKSKUNDIGE ONDERSOEKDie leerder is in staat om ondersoekvaardighede te gebruik om aardrykskundige en omgewingsbegrippe en -prosesse te ondersoek.
1.2 inligting relevant vir die ondersoek uit eenvoudige grafieke, kaarte en statistiese bronne organiseer en interpreteer [werk met bronne];
1.5 inligting gebruik om antwoorde, alternatiewe en moontlike oplossings voor te stel [die vraag beantwoord];
1.6 verslag doen oor die ondersoek deur bewyse uit die bronne te gebruik, insluitend kaarte, diagramme en grafika, en waar moontlik rekenaars in die aanbieding gebruik [die antwoord oordra].
LU 3VERKENNING VAN VRAAGSTUKKEDie leerder is in staat om ingeligte besluite oor sosiale en omgewingsvraagstukke en –probleme te neem.
3.1 uitdagings vir samelewings en nedersettings identifiseer, met ‘n fokus op bevolkingsgroei en -verandering [identifiseer die vraagstuk];
3.2 die faktore identifiseer wat tot bevolkingsgroei en –verandering bydra [faktore wat die vraagstuk affekteer];
3.3 prosesse identifiseer wat bevolkingsgroei en –verandering op verskillende plekke affekteer [faktore wat die vraagstuk affekteer];
3.4 maniere voorstel om op vraagstukke met betrekking tot bevolkingsgroei en –verandering in ‘n spesifieke konteks te reageer [maak keuses].
a) Groot Mere: Victoria
b) Lande in die gebied: Kenia
a) ontwrigte gesinne: broodwinner weg, weeskinders
kinders wat as soldate diens gedoen het, kan nie “normaal” wees nie
mense nie gereed vir die toekoms nie: min vaardighede of opvoeding
b) stuur vredesmag na die gebied
probeer ‘n langtermyn politieke oplossing beding
gee ontwikkelingshulp: ontwikkel hulpbronne sodat mense/lande nie gedwing word om te roof en te plunder om te oorleef nie
c) sien goed om na die weeskinders
gee kindersoldate ‘n “heropvoeding”
ontwikkel allerhande vaardighede by die mense
doen alles in jou vermoë om werk te skep
verskaf geskikte behuising (waarin oueropvoeding kan plaasvind)
Bevolkingsgroei en verandering: die uitwerking van miv/vigs Online Chapter
Hoekom mense migreer Online Chapter